《次李商隐无题韵四首 其二》
明代·江源

太史遗编细读来，纷纷群议动如雷。谩讥阳子上书晚，更叹陈汤斩馘回。

此日降戎真上策，清时鸣凤仗多才。坐看今古成何事，袖拂青萍念未灰。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。